西約華人公立醫局

西約華人公立醫局，又叫西約方便所，係香港舊時一間診所，喺香港島西營盤西邊街36A號後座，舊贊育醫院嘅附屬建築物，而家係長春社文化古蹟資源中心，亦係太平山醫學史蹟徑其中一個景點，並以舊贊育醫院附屬建築物嘅名義被評為香港二級歷史建築。

史
西約華人公立醫局喺1909年啟用，樓高兩層，地面嗰層係用嚟為人診症，上面嗰層係照顧鼠疫同其他傳染病嘅病人嘅方便醫所。1938年，醫局建築物重建成今日個樣。醫局喺1949年停辦之後，曾經改做舊贊育醫院嘅職員宿舍。而家係長春社文化古蹟資源中心。

建築
西約華人公立醫局係一楝外觀白色嘅雙層西式平房，門外面有一塊1909年立嘅「西約方便所記」石碑。而家建築物後面仍存在舊時方便所嘅殮房。

西約華人公立醫院-中西區
 醫學史蹟徑步步故事，《明報》，2011-03-05

香港診所
香港二級歷史建築
西營盤